Valentovce

Valentovce sú obec na Slovensku v okrese Medzilaborce.

Obec má 41 obyvateľov (k 31. 12. 2015). Potraviny predáva v obci majiteľka obchodu z vedľajšej obce Zbudská Belá, ktorá 2-krát za týždeň dochádza do obce. V období prvej svetovej vojny okolí obce a kóty Javirska prebiehali tuhé boje armády Rakúsko-Uhorska proti armáde Ruska v bojoch pod názvom Veľkonočná bitka v Karpatoch (1915). Na hranici obce Zbojné a Valentovce, bol v 19. storočí postavený poľovnícky kaštieľ. Kaštieľ bol zničený počas bojov v 1. svetovej vojne, keď Rusi zastavili front nad obcou Zbojné. V tejto oblasti sa začali urputné boje muža proti mužovi. Na jar v roku 1915 z Výravy útočili ruské vojská, z Valentoviec a Zbojného rakúsko-uhorské a nemecké vojsko. Údajne tam padlo 8 000 vojakov na oboch stranách. Neďaleko zrúcanín kaštieľa na hranici obci Zbojné, Valentovce a Výrava je vojenský cintorín pre rakúsko-uhorské vojská, nachádzajú sa tam aj ďalšie cintoríny smerom na Výravu a Krásny Brod.

Referencie 

 
Obce okresu Medzilaborce
Rusínske obce okresu Medzilaborce